CELEX: 32021D0026
Language: el
Date: 2021-01-12 00:00:00
Title: Απόφαση (ΕΕ) 2021/26 του Συμβουλίου της 12ης Ιανουαρίου 2021 για νέα παράταση της προσωρινής παρέκκλισης από τον εσωτερικό κανονισμό του Συμβουλίου που εισήχθη με την απόφαση (ΕΕ) 2020/430 και παρετάθη με τις αποφάσεις (ΕΕ) 2020/556, (ΕΕ) 2020/702, (ΕΕ) 2020/970, (ΕΕ) 2020/1253 και (ΕΕ) 2020/1659, ενόψει των ταξιδιωτικών δυσχερειών που προκαλεί η πανδημία της COVID-19 στην Ένωση

14.1.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 11/19
               
            
         ΑΠΟΦΑΣΗ (ΕΕ) 2021/26 ΤΟΥ ΣΥΜΒΟΥΛΙΟΥ
         της 12ης Ιανουαρίου 2021
         για νέα παράταση της προσωρινής παρέκκλισης από τον εσωτερικό κανονισμό του Συμβουλίου που εισήχθη με την απόφαση (ΕΕ) 2020/430 και παρετάθη με τις αποφάσεις (ΕΕ) 2020/556, (ΕΕ) 2020/702, (ΕΕ) 2020/970, (ΕΕ) 2020/1253 και (ΕΕ) 2020/1659, ενόψει των ταξιδιωτικών δυσχερειών που προκαλεί η πανδημία της COVID-19 στην Ένωση
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 240 παράγραφος 3,
         Εκτιμώντας τα ακόλουθα:
         
                     (1)
                  
                  
                     Με την απόφαση (ΕΕ) 2020/430 του Συμβουλίου (1) εισήχθη παρέκκλιση ενός μηνός από το άρθρο 12 παράγραφος 1 πρώτο εδάφιο του εσωτερικού κανονισμού του Συμβουλίου (2) όσον αφορά αποφάσεις χρήσης της συνήθους γραπτής διαδικασίας, όταν οι εν λόγω αποφάσεις λαμβάνονται από την Επιτροπή των Μόνιμων Αντιπροσώπων των κυβερνήσεων των κρατών μελών (ΕΜΑ). Η εν λόγω παρέκκλιση προβλεπόταν να ισχύσει έως τις 23 Απριλίου 2020.
                  
               
                     (2)
                  
                  
                     Στην απόφαση (ΕΕ) 2020/430 προβλέπεται ότι, εφόσον δικαιολογείται από συνεχιζόμενες εξαιρετικές περιστάσεις, το Συμβούλιο δύναται να ανανεώσει την εν λόγω απόφαση. Στις 21 Απριλίου 2020, το Συμβούλιο, με την απόφαση (ΕΕ) 2020/556 (3), παρέτεινε την παρέκκλιση που προβλέπεται στο άρθρο 1 της απόφασης (ΕΕ) 2020/430 για περαιτέρω περίοδο ενός μηνός από τις 23 Απριλίου 2020. Η εν λόγω παράταση της παρέκκλισης προβλεπόταν να ισχύσει έως τις 23 Μαΐου 2020. Στις 20 Μαΐου 2020, το Συμβούλιο, με την απόφαση (ΕΕ) 2020/702 (4), παρέτεινε την παρέκκλιση που προβλέπεται στο άρθρο 1 της απόφασης (ΕΕ) 2020/430 έως τις 10 Ιουλίου 2020. Στις 3 Ιουλίου 2020, το Συμβούλιο με την απόφαση (ΕΕ) 2020/970 (5) παρέτεινε την εν λόγω παρέκκλιση έως τις 10 Σεπτεμβρίου 2020. Στις 4 Σεπτεμβρίου 2020, το Συμβούλιο, με την απόφαση (ΕΕ) 2020/1253 (6), παρέτεινε την εν λόγω παρέκκλιση έως τις 10 Νοεμβρίου 2020. Στις 6 Νοεμβρίου 2020, το Συμβούλιο, με την απόφαση (ΕΕ) 2020/1659 (7), παρέτεινε την εν λόγω παρέκκλιση έως τις 15 Ιανουαρίου 2021.
                  
               
                     (3)
                  
                  
                     Δεδομένου ότι οι εξαιρετικές περιστάσεις που προκαλεί η πανδημία της νόσου COVID-19 εξακολουθούν να υφίστανται, με τα έκτακτα προληπτικά μέτρα και μέτρα περιορισμού που έλαβαν τα κράτη μέλη να εξακολουθούν να ισχύουν, είναι αναγκαίο να παραταθεί η παρέκκλιση που προβλέπεται στο άρθρο 1 της απόφασης (ΕΕ) 2020/430, όπως παρατάθηκε με τις αποφάσεις (ΕΕ) 2020/556, (ΕΕ) 2020/702, (ΕΕ) 2020/970, (ΕΕ) 2020/1253 και (ΕΕ) 2020/1659, για περαιτέρω περιορισμένη περίοδο έως τις 19 Μαρτίου 2021,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η παρέκκλιση που προβλέπεται στο άρθρο 1 της απόφασης (ΕΕ) 2020/430, όπως παρατάθηκε με τις αποφάσεις (ΕΕ) 2020/556, (ΕΕ) 2020/702, (ΕΕ) 2020/970, (ΕΕ) 2020/1253 και (ΕΕ) 2020/1659, παρατείνεται περαιτέρω έως τις 19 Μαρτίου 2021.
         
         
            Άρθρο 2
            Η παρούσα απόφαση παράγει αποτελέσματα από την ημερομηνία της έκδοσής της.
            Δημοσιεύεται στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 12 Ιανουαρίου 2021.
            
               
                  Για το Συμβούλιο
               
               
                  Η Πρόεδρος
               
               A. P. ZACARIAS
            
         
         
            (1)  Απόφαση (ΕΕ) 2020/430 του Συμβουλίου, της 23ης Μαρτίου 2020, για προσωρινή παρέκκλιση από τον εσωτερικό κανονισμό του Συμβουλίου ενόψει των ταξιδιωτικών δυσχερειών που προκαλεί η πανδημία της COVID-19 στην Ένωση (ΕΕ L 88 I της 24.3.2020, σ. 1).
         
            (2)  Απόφαση 2009/937/ΕΕ του Συμβουλίου, της 1ης Δεκεμβρίου 2009, για τη θέσπιση του εσωτερικού κανονισμού του Συμβουλίου (ΕΕ L 325 της 11.12.2009, σ. 35).
         
            (3)  Απόφαση (ΕΕ) 2020/556 του Συμβουλίου, της 21ης Απριλίου 2020, για την παράταση της προσωρινής παρέκκλισης από τον εσωτερικό κανονισμό του Συμβουλίου που εισάχθηκε με την απόφαση (ΕΕ) 2020/430 ενόψει των ταξιδιωτικών δυσχερειών που προκαλεί η πανδημία της COVID-19 στην Ένωση (ΕΕ L 128 I της 23.4.2020, σ. 1).
         
            (4)  Απόφαση (ΕΕ) 2020/702 του Συμβουλίου, της 20ής Μαΐου 2020, για την περαιτέρω παράταση της προσωρινής παρέκκλισης από τον εσωτερικό κανονισμό του Συμβουλίου που εισάχθηκε με την απόφαση (ΕΕ) 2020/430 και παρατάθηκε με την απόφαση (ΕΕ) 2020/556 ενόψει των ταξιδιωτικών δυσχερειών που προκαλεί η πανδημία της COVID-19 στην Ένωση (ΕΕ L 165 της 27.5.2020, σ. 38).
         
            (5)  Απόφαση (ΕΕ) 2020/970 του Συμβουλίου, της 3ης Ιουλίου 2020, για την περαιτέρω παράταση της προσωρινής παρέκκλισης από τον εσωτερικό κανονισμό του Συμβουλίου που εισάχθηκε με την απόφαση (ΕΕ) 2020/430 και παρατάθηκε με τις αποφάσεις (ΕΕ) 2020/556 και (ΕΕ) 2020/702, ενόψει των ταξιδιωτικών δυσχερειών που προκαλεί η πανδημία της COVID-19 στην Ένωση (ΕΕ L 216 της 7.7.2020, σ. 1).
         
            (6)  Απόφαση (ΕΕ) 2020/1253 του Συμβουλίου, της 4ης Σεπτεμβρίου 2020, για την περαιτέρω παράταση της προσωρινής παρέκκλισης από τον εσωτερικό κανονισμό του Συμβουλίου που εισάχθηκε με την απόφαση (ΕΕ) 2020/430 και παρατάθηκε με τις αποφάσεις (ΕΕ) 2020/556, (ΕΕ) 2020/702 και (ΕΕ) 2020/970, ενόψει των ταξιδιωτικών δυσχερειών που προκαλεί η πανδημία της COVID-19 στην Ένωση (ΕΕ L 294 της 8.9.2020, σ. 1).
         
            (7)  Απόφαση (ΕΕ) 2020/1659 του Συμβουλίου, της 6ης Νοεμβρίου 2020, για νέα παράταση της προσωρινής παρέκκλισης από τον εσωτερικό κανονισμό του Συμβουλίου που εισήχθη με την απόφαση (ΕΕ) 2020/430 και παρετάθη με τις αποφάσεις (ΕΕ) 2020/556, (ΕΕ) 2020/702, (ΕΕ) 2020/970 και (ΕΕ) 2020/1253, ενόψει των ταξιδιωτικών δυσχερειών που προκαλεί η πανδημία της COVID-19 στην Ένωση (ΕΕ L 376 της 10.11.2020, σ. 3).